Na osnovu člana 17. Zakona o finansiranju institucija Bosne i Hercegovine ("Službeni glasnik BiH", br. 61/04, 49/09, 42/12 i 87/12, 32/13 i 38/22), člana 17. stav (1) Zakona o Budžetu institucija Bosne i Hercegovine i međunarodnih obaveza Bosne i Hercegovine za 2023. godinu ("Službeni glasnik BiH", broj 22/23) i člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08), na prijedlog Agencije za identifikacione dokumente, evidenciju i razmjenu podataka Bosne i Hercegovine, Vijeće ministara Bosne i Hercegovine na \_\_\_\_\_. sjednici, održanoj dana \_\_. \_\_\_\_\_2024. godine, donijelo je

ODLUKU O ODOBRAVANJU SREDSTAVA IZ TEKUĆE BUDŽETSKE REZERVE AGENCIJI ZA IDENTIFIKACIONA DOKUMENTA, EVIDENCIJU I RAZMJENU PODATAKA BOSNE I HERCEGOVINE

Član 1.

(Predmet Odluke)

Ovom Odlukom odobravaju se sredstva iz tekuće budžetske rezerve Budžeta institucija Bosne i Hercegovine i međunarodnih obaveza Bosne i Hercegovine za 2024.godinu Agenciji za identifikacione dokumente, evidenciju i razmjenu podataka Bosne i Hercegovine, u iznosu od 2.933.745 KM.

Član 2.

(Namjena odobrenih sredstava)

Sredstva iz člana 1. ove Odluke namjenja su za:

Nabavku opreme za pohranu podataka, nabavka serverske opreme za obradu podataka i nabavka Mega Matcher Acelerator Extreme (opreme za jačanje sistema biometrije, ekonomski kod: 821312-Kompjuterska oprema) u iznosu od 1.662.456 KM.

Nabavka sigurnosne opreme i nabavka telekomunikacionih sistema (oprema preko koje će se vršiti prenos podataka između Agencije, Centralne izborne komisije Bosne i Hercegovine i biračkih mjesta, personalizaciju i isporuku dokumenata, ekonomski kod: 821313-Oprema za prenos podataka i glasa) u iznosu od: 1.271.289 KM.

Član 3.

(Izvori za finansiranje)

Sredstva iz člana 1. ove odluke obezbjeđuju se iz sredstava tekuće budžetske rezerve Budžeta institucija Bosne i Hercegovine za 2024.godinu.

Član 4.

(Nadležnost za realizaciju)

Za realizaciju ove odluke zadužuje se Agencija za identifikaciona dokumenta, evidenciju i razmjenu podataka Bosne i Hercegovine i Ministarstvo finansija i trezora Bosne i Hercegovine.

Član 5.

(Stupanje na snagu)

Ova odluka stupa na snagu danom donošenja i objavljuje se u „Službenom glasniku BiH“.

VM broj \_\_\_\_\_\_\_ Predsjedavajuća Vijeća ministara BiH

Borjana Krišto, s.r.

\_\_\_\_\_\_\_\_2024.godine

Sarajevo